বিপ্লবের গ্রামের বাড়ি বরিশাল। বাবা দ্বিতীয় বিয়ে করার পর ওদের তিন ভাইবোনসহ মাকে বাড়ি থেকে বের করে দিয়েছেন। ভাগ্যের সন্ধানে সন্তানদের নিয়ে বিপ্লবের মা আশ্রয় নেন রাজধানীর করাইল বস্তিতে। ইট ভাঙার কাজ করেন।এতে সংসার চলতে চায় না। এ জন্য মাকে সাহায্য করতেই বিপ্লব এই কাজ করছে। জিজ্ঞেস করলাম, তুমি কত দিন ধরে এই কাজ করছ? খানিকটা ভেবে বলে, ‘এই ধরেন এক বছর। তয় আগে বাসাবাড়ির ময়লা ফেলতাম। সেইখানে অনেক টেকা পাইতাম। এহন সেখানে ময়লার গাড়ি হইছে, আমারে কেউ ময়লা দেয় না। কী আর করুম।’